Борис Младенов-Young
Не! Няма свикване. От опит знам…

chitanka.info

Не! Няма свикване. От опит знам.

За всеки пациент със край трагичен

потъвам в скръб, като за близък нам

и ставам по-раним, „по-алергичен“.

Ужасно е, щом с първите слова

на болния заподозра левкоза

и с всеки тест нататък потвърдя,

че правилна е тази диагноза.

И после трябва да я съобщя,

да разясня възможната прогноза

и изживея с всеки пак мига

на шока му, но също на тормоза

от ада на лечебния процес…

О, не! Не свикнах с лекарския стрес!!!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.